CELEX: 62019CN0125
Language: el
Date: 2019-02-18 00:00:00
Title: Υπόθεση C-125/19 P: Αναίρεση που άσκησε στις 18 Φεβρουαρίου 2019 η Vans, Inc. κατά της αποφάσεως που εξέδωσε το Γενικό Δικαστήριο (ένατο τμήμα) στις 6 Δεκεμβρίου 2018 στην υπόθεση T-848/16, Deichmann SE κατά Γραφείου Διανοητικής Ιδιοκτησίας της Ευρωπαϊκής Ένωσης

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/17
            
         
      Αναίρεση που άσκησε στις 18 Φεβρουαρίου 2019 η Vans, Inc. κατά της αποφάσεως που εξέδωσε το Γενικό Δικαστήριο (ένατο τμήμα) στις 6 Δεκεμβρίου 2018 στην υπόθεση T-848/16, Deichmann SE κατά Γραφείου Διανοητικής Ιδιοκτησίας της Ευρωπαϊκής Ένωσης
      (Υπόθεση C-125/19 P)
      (2019/C 220/22)
      Γλώσσα διαδικασίας: η γερμανική
      
         Διάδικοι
      
      
         Αναιρεσείουσα: Vans, Inc. (εκπρόσωποι: M. Hirsch, M. Metzner, δικηγόροι)
      
         Λοιποί διάδικοι στην αναιρετική διαδικασία: Γραφείο Διανοητικής Ιδιοκτησίας της Ευρωπαϊκής Ένωσης, Deichmann SE
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου (ένατο τμήμα) της 6ης Δεκεμβρίου 2018 στην υπόθεση T-848/16 και να απορρίψει την προσφυγή·
               
            
                  —
               
               
                  να καταδικάσει την Deichmann SE στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Το Γενικό Δικαστήριο κακώς διαπίστωσε ότι η Deichmann τεκμηρίωσε επαρκώς τα προγενέστερα σήματα· ειδικότερα, το Γενικό Δικαστήριο ερμήνευσε πολύ διασταλτικά τον όρο «ισοδύναμο έγγραφο» του κανόνα 19, παράγραφος 2, στοιχείο α', περίπτωση ii, του κανονισμού (ΕΚ) 2868/95 (1) [νυν άρθρου 7, παράγραφος 2, στοιχείο α', περίπτωση ii, του κατ’ εξουσιοδότηση κανονισμού (ΕΕ) 2018/625 (2)]·.
      Αντιθέτως προς την άποψη του Γενικού Δικαστηρίου, το απόσπασμα από την τράπεζα πληροφοριών TMView δεν πρόκειται περί «ισοδύναμου εγγράφου» κατά την έννοια του κανόνα 19, παράγραφος 2, στοιχείο α', περίπτωση ii, του κατ’ εξουσιοδότηση κανονισμού για το σήμα της Ευρωπαϊκής Ένωσης· τούτο προκύπτει, αφενός, από το σαφές γράμμα της διατάξεως, το οποίο αναφέρεται στο είδος και όχι στην προέλευση ως προς τα εγκεκριμένα ισοδύναμα έγγραφα και, αφετέρου, από τη Ratio της διατάξεως.
      Ένα απόσπασμα του TMView δεν μπορεί να χρησιμεύει προς τεκμηρίωση λόγω εξάλλου των χαρακτηριστικών της τράπεζας πληροφοριών.
      Επομένως, όπως διαπίστωσε και το τμήμα προσφυγών σχετικώς, η ανακοπή πρέπει να απορριφθεί λόγω ελλιπούς τεκμηρίωσης των προγενέστερων δικαιωμάτων.
      
         (1)  Κανονισμός της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995, L 303, σ. 1) (στο εξής: ΕΚΚΣ).
      
         (2)  Κατ’ εξουσιοδότηση κανονισμός (ΕΕ) 2018/625 της Επιτροπής, της 5ης Μαρτίου 2018, για τη συμπλήρωση του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου για το σήμα της Ευρωπαϊκής Ένωσης, και για την κατάργηση του κατ’ εξουσιοδότηση κανονισμού (ΕΕ) 2017/1430 (ΕΕ 2018, L 104, σ. 1).